# Formandens beretning ved generalforsamling den 22/1 2018

*Lading-Fajstrup Borgerforening og forsamlingshus*

## Forsamlingshus

#### Udlejning

Udlejning har ligget på et fint niveau, dog lidt lavere end sidste år.

* 35 udlejninger
* 14 mandage med Dans
* 14 mandage med Omsorg.

#### Banko

Bankoindtægter ligger ligeledes på et rigtigt flot niveau. Der er ca. 17.000 kr. fra 2017, der først er indgået i regnskabet i 2018. Begge dele er afgørende for økonomien i foreningen.

En stor tak til alle der yder en indsats i foreningen.

#### Vedligeholdelse

Arbejdsdage: Der har været et par arbejdsdage, hvor vi har fået gjort hovedrent i køkkenet og salen samt malet døre. Tak til dem der hjalp.

Nyt bed: Bedet vest for forsamlingshuset er endnu ikke blevet lavet, så det bliver vedligeholdelsesvenligt. Der er skaffet kantfliser, og må blive et projekt i foråret.

Gulvvasker: Der er indkøbt ny gulvvasker til forsamlingshuset, der kan komme bedre i bund, og er nemmere at bruge.

Lakeret gulv: Der er slebet og lakeret gulv i begge sale. Nu skulle det gerne kunne holde nogle år endnu.

Tag: Vi har fået tilskud på ca. 400.000 kr. fra LAG og Landsbyrådet, og mangler yderligere ca. 150.000 kr. Der har manglet overskud til at søge fondene om midler. Nu hyrer vi en professionel fund-raiser til at hjælpe os med at skaffe de sidste midler.   
Projektet skal starte inden sommer 2018.  
Projektet forudsætter at vi selv nedtaget det nuværende tag. Der får vi brug for en masse FRIVILLIGE. Også til at sørge for at folkene på taget har god forplejning

#### Økonomi

Forsamlingshuset har haft et underskud på knap 4.000 kr. Det skyldes flere investeringer i bl.a. renovering af gulv og gulvvasker samt lidt færre indtægter på udlejning og banko end forventet.

Vi har således ikke sparet så meget op til nyt tag som forventet og er afhængige af at vi finder eksterne fonde.

## Borgerforening

#### Aktiviteter

Fredagscafé: I lejligheden første fredag i måneden. Normalt ca. 20-25 deltagere, men vi har plads til flere. Det er en god måde at møde hinanden på. Giv gerne opfordringen videre.

Fastelavn: Gav et fint overskud.

Dameaften: Det var garanteret hyggeligt. Gentages i 2018.

Mandeaften: 3/3. Var en hyggelig aften med et godt overskud. Gentages i 2018!!!

Sankt Hans: Der var god tilslutning og det var hyggeligt.

Vinfestival: 16/9. Der blev smagt masser af vin den lørdag eftermiddag og der var flere end i 2016.   
Arrangementet gentages i 2018.

Oktoberfest: 7/10. Kate og co. arrangerede igen en kanon oktoberfest. Der var ikke helt så mange som i 2016.  
Arrangementet gentages i 2018.

Harmonika: Huset var fuldt af musik og sang.

Tysklandstur: Blev aflyst. Det overvejes om det skal genoptages i 2018.

Julemarked: Blev ikke gennemført i 2017, og bliver sikkert heller ikke i 2018. For lidt tilslutning.

#### Lokal Posten

LokalPosten fortsatte i 2017 i et nyt og billigere format. Vi har nu kun omkostninger til aflønning af budene.

Aros Forsikring har betalt tryksagen i 2017, og har tilbudt at fortsætte i 2018.

#### Skaterbane

Skaterbanen er ved at være færdig. Godt arbejde fra arbejdsgruppen.

Borgerforeningen har formelt set ansvaret for projektet, men støtter det ikke økonomisk, og det er arbejdsgruppen selv, der har stået for alt koordinering.

#### Øvrigt

Ønsker folk at lave et arrangement i borgerforeningsregi, er alle idéer og forslag velkomne.

En stor tak skal lyde til alle de frivillige, der er med til at få alle arrangementerne og driften til at fungere. Vi har brug for endnu flere frivillige, men I er værdsat hver og én.

2018 bliver endnu et spændende år, hvor der vil være mange arrangementer, og hvor vi forhåbentlig får en afklaring på, om vi skal have et nyt tag eller ej.